Document ID: 31996R2231

Komisjoni määrus (EÜ) nr 2231/96,
22. november 1996,
millega muudetakse teatavate tekstiiltoodete kolmandatest riikidest importimise ühiseeskirju käsitleva nõukogu määruse (EMÜ) nr 3030/93 I, II, III, IV, V, VI, VII, VIII, IX ja XI lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade koha [1] (viimati muudetud komisjoni määrusega (EÜ) nr 941/96, [2] eriti selle artiklit 19 koostoimes artikliga 17,
ning arvestades, et:
kaupade koondnomenklatuuri on tehtud muudatused, mida kohaldatakse alates 1. jaanuarist 1996;
nõukogu on 22. detsembri 1995. aasta otsusega [3] otsustanud ajutiselt kohaldada Sloveeniaga sõlmitud tekstiiltoodetega kauplemise protokolli;
nõukogu on 18. detsembri 1995. aasta otsusega [4] otsustanud ajutiselt kohaldada lepingut, millega muudetakse ja pikendatakse Vietnamiga sõlmitud tekstiiltoodetega kauplemise lepingut;
nõukogu on 22. detsembri 1995. aasta otsusega [5] otsustanud ajutiselt kohaldada kahte kinnitatud protokolli vormis Vietnamiga sõlmitud tekstiiltoodetega kauplemise lepingut;
nõukogu on 22. detsembri 1995. aasta otsusega otsustanud ajutiselt kohaldada lepingut, millega muudetakse ja pikendatakse Marokoga sõlmitud tekstiiltoodetega kauplemise kokkulepet;
nõukogu on 22. detsembri 1995. aasta otsusega [6] otsustanud ajutiselt kohaldada lepinguid, millega muudetakse ja vajaduse korral pikendatakse Bulgaariaga, Hiinaga, Tšehhi Vabariigiga, Slovakkiaga ja Usbekistaniga sõlmitud tekstiiltoodetega kauplemise lepinguid ja protokolle;
nõukogu on 22. detsembri 1995. aasta otsusega otsustanud ajutiselt kohaldada lepingut, millega pikendatakse Egiptusega, Maltaga ja Tuneesiaga sõlmitud tekstiiltoodetega kauplemise kokkuleppeid;
nõukogu on 22. detsembri 1995. aasta otsusega [7] otsustanud ajutiselt kohaldada lepingut, millega pikendatakse Venemaa Föderatsiooniga sõlmitud tekstiiltoodetega kauplemise lepingut;
nõukogu on 22. detsembri 1995. aasta otsusega [8] otsustanud ajutiselt kohaldada lepingut, millega muudetakse ja vajaduse korral pikendatakse Valgevenega, Ungariga, Poolaga, Rumeeniaga ja Ukrainaga sõlmitud tekstiiltoodetega kauplemise kokkuleppeid ja protokolle;
nõukogu on vastu võtnud 22. detsembri 1995. aasta määruse (EÜ) nr 3060/95 teatavate Taiwanist pärinevate tekstiiltoodete importimise kokkulepete kohta; [9]
Türgiga sõlmitud tekstiil- ja rõivatoodete kokkulepped on lõppenud pärast Euroopa Ühenduse ja Türgi vahelise tolliliidu jõustumist 1. jaanuaril 1996. aastal;
nõukogu on 26. veebruari 1996. aasta otsusega [10] otsustanud sõlmida India ja Pakistaniga tekstiiltoodete turulepääsu kokkulepped;
nõukogu on 16. septembri 1996. aasta otsusega [11] otsustanud ajutiselt kohaldada lepinguid, millega muudetakse ja pikendatakse Armeeniaga, Aserbaidžaaniga, Gruusiaga, Kasahstaniga, Kõrgõzstaniga, Moldovaga, Tadžikistaniga ja Türkmenistaniga sõlmitud tekstiiltoodetega kauplemise lepinguid;
pärast uute liikmete Maailma Kaubandusorganisatsiooniga (WTO) ühinemist tuleb Maailma Kaubandusorganisatsiooni liikmete nimekirja muuta;
eespool nimetatud põhjustel tuleb määruse (EMÜ) nr 3030/93 I, II, III, IV, V, VI, VII, VIII, IX ja XI lisa asjakohaseid osi muuta, et arvesse võtta muudatusi, mida kohaldatakse kolmandatest riikidest pärinevate teatavate tekstiiltoodete ühendusse importimisel määruse (EMÜ) nr 3030/93 artikli 19 tähenduses;
kõik eespool nimetatud lepingud ja kokkulepped on nende sõlmimise või ajutise kohaldamise kohta tehtud nõukogu otsuse või kõnealuse lepingu või kokkuleppe sätete kohaselt kohaldatavad ning neid on kohaldatud alates erinevatest kuupäevadest enne käesoleva määruse jõustumiskuupäeva; määruse (EMÜ) nr 3030/93 artiklis 20 sätestatakse, et kõnealuse määruse ja selle lisadega "ei tehta mingeid erandeid tekstiiltoodetega kauplemise kahepoolsete lepingute, protokollide või kokkulepete sätetest, mis ühendus on sõlminud II lisas loetletud kolmandate riikidega või XI lisas loetletud WTO liikmetega tekstiil- ja rõivatoodete kauplemise kohta ja mis vastuolude korral on ülimuslikud"; seetõttu ei ole tingimata vaja käesolevat määrust kohaldada tagasiulatuvalt;
käesolevas määruses ettenähtud meetmed on kooskõlas tekstiilikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 3030/93 I lisa asendatakse käesoleva määruse I lisaga.
Määruse (EMÜ) nr 3030/93 II lisa asendatakse käesoleva määruse II lisaga.
Määruse (EMÜ) nr 3030/93 III lisa asendatakse käesoleva määruse III lisaga.
Määruse (EMÜ) nr 3030/93 IV lisa asendatakse käesoleva määruse IV lisaga.
Määruse (EMÜ) nr 3030/93 V lisa asendatakse käesoleva määruse V lisaga.
Määruse (EMÜ) nr 3030/93 VI lisa asendatakse käesoleva määruse VI lisaga.
Määruse (EMÜ) nr 3030/93 VIa lisa ja VIa lisa tabel A tunnistatakse kehtetuks.
Määruse (EMÜ) nr 3030/93 VII lisa asendatakse käesoleva määruse VII lisaga.
Määruse (EMÜ) nr 3030/93 VIII lisa asendatakse käesoleva määruse VIII lisaga.
Määruse (EMÜ) nr 3030/93 IX lisa asendatakse käesoleva määruse IX lisaga.
Määruse (EMÜ) nr 3030/93 XI lisa asendatakse käesoleva määruse X lisaga.
Artikkel 2
Käesolev määrus jõustub järgmisel päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. november 1996

Labels: 1
3
5